CELEX: 32005D0890
Language: hu
Date: 2005-12-12 00:00:00
Title: A Tanács 2005/890/KKBP határozata ( 2005. december 12. ) a Moldovai Köztársaság Dnyeszteren túli területének vezetése elleni korlátozó intézkedésekről szóló 2004/179/KKBP közös álláspont végrehajtásáról

14.12.2005   
            
            
               HU
            
            
               Az Európai Unió Hivatalos Lapja
            
            
               L 327/33
            
         
      A TANÁCS 2005/890/KKBP HATÁROZATA
   
   (2005. december 12.)
   a Moldovai Köztársaság Dnyeszteren túli területének vezetése elleni korlátozó intézkedésekről szóló 2004/179/KKBP közös álláspont végrehajtásáról
   AZ EURÓPAI UNIÓ TANÁCSA,
   tekintettel a 2004/179/KKBP közös álláspontra (1) és különösen annak 2. cikke (1) bekezdésére, az Európai Unióról szóló szerződés 23. cikkének (2) bekezdésével összefüggésben,
   mivel:
   
               (1)
            
            
               A Tanács 2004. február 23-án elfogadta a 2004/179/KKBP közös álláspontot.
            
         
               (2)
            
            
               A Tanács 2004. augusztus 26-án elfogadta a 2004/622/KKBP közös álláspontot a 2004/179/KKBP közös álláspont által bevezetett korlátozó intézkedések hatályának a Dnyeszteren túli területen található, latin betűs írásmódot használó moldovai iskolák megfélemlítését és bezárását célzó kampányért felelős személyekre történő kiterjesztése érdekében.
            
         
               (3)
            
            
               A Tanács 2005. február 21-én elfogadta a 2004/179/KKBP közös álláspont módosításáról és időbeli hatályának kiterjesztéséről szóló 2005/147/KKBP közös álláspontot (2).
            
         
               (4)
            
            
               A 2004/179/KKBP közös álláspont II. mellékletét módosítani kell a latin betűs írásmódot használó moldovai iskolák helyzetében a Dnyeszteren túli terület egyes részein bekövetkezett javulás elismeréseként,
            
         A KÖVETKEZŐKÉPPEN HATÁROZOTT:
   1. cikk
   A 2004/179/KKBP közös álláspont II. melléklete helyébe e határozat mellékletének szövege lép.
   2. cikk
   Ez a határozat elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.
   
      Kelt Brüsszelben, 2005. december 12-én.
      
         
            a Tanács részéről
         
         
            az elnök
         
         J. STRAW
         
      
   
   
      (1)  HL L 55., 2004.2.24., 68. o. A 2004/622/KKBP közös állásponttal (HL L 279., 2004.8.28., 47. o.) módosított közös álláspont.
   
      (2)  HL L 49., 2005.2.22., 31. o.
   
      MELLÉKLET
      
         
            „II. MELLÉKLET
            AZ 1. CIKK (1) BEKEZDÉSÉNEK MÁSODIK FRANCIA BEKEZDÉSÉBEN EMLÍTETT SZEMÉLYEK JEGYZÉKE
            
                        1.
                     
                     
                        PLATONOV, Jurij Mihajlovics,
                        Jurij Platonov néven ismert,
                        a ribnyicai városi közigazgatás vezetője,
                        született: 1948. január 16-án,
                        a chisinaui orosz nagykövetség által 2001. május 4-én kiállított 51 NO. 0527002 számú orosz útlevél.
                     
                  
                        2.
                     
                     
                        CSERBULENKO, Alla Viktorovna,
                        a ribnyicai városi közigazgatás oktatásügyekért felelős vezetőhelyettese.”